ఎయిడ్స్
సంభోగాల వల్ల, ముఖ్యంగా ఒకరికంటే ఎక్కువ మందితో సంభోగంలో పాల్గొనడం వల్ల, రక్త మార్పిడి వల్ల, తల్లి నుండి బిడ్డకు, కలుషిత సిరంజిల వల్ల, ఎయిడ్స్ అనే వ్యాధి సంక్రమిస్తుంది. ముందు ఈ వ్యాధిని ప్రాణహంతక వ్యాధిగా ( Death Sentenced Disease ) గా పరిగణించే వారు. కాని శక్తివంతమైన ART మందులు, ఏయిడ్స్ వల్ల వచ్చె ఋగ్మతలను నయం చేసె మందులు ఉన్నందున ఇప్పుడు ఈ వ్యాధిని మధుమేహం మరియు హైపర్ టెన్షన్ (రక్తపోటు)లాంటి వ్యాధుల లాగే ఈ వ్యాధిని కూడా దీర్ఘకాలిక మరియు నియంత్రించటానికి (Chronic and Manageable Disease )వీలు కలిగె వ్యాధిగా వ్యవహరిస్తున్నారు. ఇది హెచ్.ఐ.వి (హ్యూమన్ ఇమ్మ్యునోడెఫిసియెన్సీ వైరస్)అను వైరస్ వలన వస్తుంది. AIDS అనేది ఎక్యైర్డ్ ఇమ్యూన్ డెఫీసియన్సీ సిండ్రోంకు పొడి పేరు. శరీరంలో రోగనిరోధక శక్తి, బాహ్య కారణాల వల్ల తగ్గ్గడం అన్నమాట. హెచ్ఐవి వై రస్ మనుషలకు మాత్రమే సోకుతుంది.
న్యుమోనియా
వైరల్ న్యుమోనియా సాధారణంగా ఇన్ఫ్లుఎంజా వైరస్, రెస్పిరేటరీ సిన్సిటియాల్ వైరస్ (RSV), అడెనోవైరస్, మరియు మేటప్ న్యుమోవైరస్ వంటి వైరస్ ల వలన కలుగుతుంది. హెర్పెస్ సింప్లెక్స్ వైరస్ అనే అసాధారణ కారకం నవజాత శిశువులలో మాత్రమే న్యుమోనియాను కలిగిస్తుంది. బలహీనమైన రోగనిరోధక వ్యవస్థ కలిగి ఉన్న వారు సైటోమెగలోవైరస్ (CMV) వల్ల న్యుమోనియా పొందే హాని ఉంటుంది.